Държавен вестник, бр. 62, 2022 г., стр. 178

СТР.  178	
Д Ъ Р Ж А В Е Н  В Е С Т Н И К 	
БРОЙ  62
вторично регулиране на честотата и обмен­
ните мощности от други контролни блокове/
зони на Синхронната зона на Континентална 
Европа посредством обмен на мощност за 
уравняване на дисбалансите.
(12) Осъществяването на процедурата 
по ал. 11 се осъществява чрез съответната 
европейска платформа за балансиране на 
ЕМОПС-Е.“
§ 67. Член 99 се отменя.
§ 68. В чл. 100, ал. 5 думите „преносната 
мрежа“ се заменят с „електропреносната 
мрежа“, а след думата „оператора“ се добавя 
„на тази електрическа мрежа“.
§ 69. В глава пета наименованието на раз­
дел V се изменя така: 
„Раздел V
Резерв за заместване“.
§ 70. Член 101 се изменя така:
„Чл. 101. Целта на резерва за заместване е:
1. поддържане и възстановяване на необ­
ходимите ръчни и автоматични резерви за 
вторично регулиране на честотата и обменните 
мощности, когато са частично или напълно 
използвани;
2. разпределяне на работната мощност и 
ръчни и автоматични резерви за вторично ре­
гулиране на честотата и обменните мощности 
между отделните модули по икономически 
критерии чрез автоматично или ръчно изме­
нение на работната точка на производствените 
агрегати.“
§ 71. Създава се чл. 101а:
„Чл. 101а. (1) Резервът за заместване се 
осъществява чрез активиране на резерва, 
предоставян от производствени модули на 
производителите на електрическа енергия, 
от клиенти, участващи в пазара на баланси­
раща енергия, или от външни доставчици за 
контролния блок.
(2) Резервът за заместване представлява 
мощността, която може да бъде въведена 
автоматично или ръчно за навременно въз­
становяване на задействаните ръчни и авто­
матични резерви за вторично регулиране на 
честотата и обменните мощности.
(3) Резервът за заместване трябва да отго­
варя на следните изисквания:
1. време за активиране на максимална 
стойност – не по-голямо от 15 минути, считано 
от момента на диспечерското разпореждане;
2. време на поддържане на отдадения 
резерв – колкото е необходимо за възстано­
вяване на ръчно и автоматично задействани 
резерви за вторично регулиране на честотата 
и обменните мощности или съгласно вре­
метраенето на подаденото предложение по 
реда на правилата по чл. 91, ал. 2 от Закона 
за енергетиката;
3. предоставяне на измервания в реално 
време за отдаваната активна мощност от 
модули и техни агрегатори с инсталирана 
(обща) мощност над 1,5 MW;
4. предоставяне на търговски графици съг­
ласно правилата по чл. 91, ал. 2 от Закона за 
енергетиката по модули и техни агрегатори 
с инсталирана (обща) мощност над 1,5 MW.
(4) Резервът за заместване се активира по 
реда на правилата по чл. 91, ал. 2 от Закона 
за енергетиката съгласно предоставените 
предложения за балансиране от съответния 
доставчик.
(5) Операторът на електропреносната мрежа 
има право да набавя резерв за заместване от 
други контролни блокове/зони на Синхронната 
зона на Континентална Европа чрез съответ­
ната европейска платформа за балансиране 
на ЕМОПС-Е.
(6) Задействането на трансграничния 
резерв, ангажиран по ал. 5, се осъществява 
чрез съответната европейска платформа за 
балансиране на ЕМОПС-Е.“
§ 72. Член 102 се изменя така:
„Чл. 102. (1) Резервът за заместване включва 
следните средства:
1. частта от автоматичното и ръчното 
вторично регулиране на модулите, работещи 
в паралел към електроенергийната система, 
която не е включена в предоставяне на оста­
налите резерви;
2. модули, които могат да бъдат включени в 
паралел и натоварени в рамките на 15 минути;
3. диапазон на промяна на потреблението 
на електрическия товар, която може да бъде 
осъществена след диспечерско разпореждане;
4. резервна мощност в състава на други 
електроенергийни системи, която може да 
бъде предоставена при поискване от оператора 
на електропреносната мрежа по двустранни 
споразумения или от съответната европейска 
платформа за балансиране на ЕМОПС-Е.
(2) Използването на резерва по ал. 1, т. 1, 
2 и 3 се осъществява чрез промяна на плана 
и графиците за производство и потребление 
вътре в зоната за регулиране, а на резерва 
по ал. 1, т. 4 – чрез промяна на графика за 
обмен с други електроенергийни системи.“
§ 73. Член 103 се изменя така:
„Чл. 103. Резервът за заместване не трябва 
да включва:
1. модули, изключени за ремонт и в при­
нудителен престой;
2. диапазоните на модулите, за които има 
ограничения в мощността, произтичащи от 
условията на околната среда, като температура 
на охлаждаща вода през лятото, емисии и др.;
3. диапазоните на ВЕЦ и ПАВЕЦ, за които 
има ограничения на мощността, свързани 
с хидроложки условия или ограничение на 
обема на изходящата вода;
4. производствени модули и обекти на 
клиенти за диапазоните, за които има огра­
ничения, свързани с режимите на работа на 
електропреносната и/или електроразпреде­
лителните мрежи.“
§ 74. В чл. 104 се правят следните измене­
ния и допълнения:
1. Думите „третично регулиране“ се заме­
нят със „заместване“.